ȘTIU, 6 august 2021, cu Ioana Țigănilă și Dan Pavel.
Ca să nu se înece de tot campania de vaccinare, Guvernul l-a trimis pe șeful vaccinării – Gheorghiță – la Vama Veche, nu ca să-și găsească pereche – ci ca să vaccineze. Sigur se găsesc doritori. Covid-ul nostru cel de toate zilele. Toată lumea vrea să scape de el, numai România vrea să îl bage în școli. Ministrul Educației bagă în programă lecții despre vaccin, virusuri și ARN mesager. Noua fiță la români. Cartoful rămâne în sac și în top intră avocado. Cifrele căutărilor pe Google arată că în 2021 rețeta Guacamole bate rețeta de cartofi piure, iar importurile au crescut cu 65% în ultimii 5 ani. Stăm mai bine la fizică decât la educație fizică. România a luat trei medalii de aur și două de argint la Olimpiada Internaţională de Fizică – problema e că ne trezim cu niște genii pe care nu știm să le integrăm. Le urăm cu tristețe și fară să ne dorim drum bun către o viață mai frumoasă. Azi se împlinesc 76 de ani de când americanii au dat bomba atomică în Hiroshima și au grăbit sfârșitul celui de-al doilea război mondial. Cu un preț enorm – 140.000 de morți. Se bombardează însă și azi – e a treia zi de ostilități Israel-Hezbollah. Hezbollah a lansat rachete – armata israeliană a răspuns cu focuri de artilerie. Nicușor Dan și-a mai făcut un dușman. Fundația ACCEPT a făcut scandal în fața Primăriei Capitalei pentru că Primăria lui Nicușor a refuzat defilarea a 10.000 de participanți în marșul pentru comunitatea gay. E Ziua Internațională a Berii, iar România e pe locul 7 în UE la producția de bere. Produce 5% din cât face toată Europa. Stăm însă prost la export – bem tot. Europa, cât mai trăiești? Ministrul Justiției din Polonia spune că țara sa nu trebuie să rămână în Uniunea Europeană "cu orice preț". Declarația vine acum când Polonia și UE nu se înțeleg pe tema reformelor judiciare din Polonia.
Juriul emisiunii a fost format din: Ștefan Ionescu, Ramona Sîrbu, Cosmin Dragomir.